paragraph_text: Četkica za zube je jedan od osnovnih predmeta za održavanje zubne higijene. Sastoji se od drške (najčešće plastične) i više vlakana kojima se četkaju zubi i čiste naslage među zubima. Vlakna se najčešće rade od najlona ili poliestera. Danas se često rade četkice sa savitljivom drškom kojom se mogu kvalitetnije oprati zubi, a među vlakna se dodaju plastični nastavci kojima se može bolje očistiti jezik i zubne naslage. S takvim četkicama treba biti oprezan jer mogu uzrokovati oštećenje zubnog mesa. Obično se za pranje zubi uz četkicu koristi i pasta za zube koja najčešće sadrži fluor.